Title: vlastny material
Author: administrator
Last saved by: 12345
Company: MF SR

Informácia o postupe Ministerstva financií SR 
podľa zákona  č. 92/1991 Zb. o podmienkach prevodu majetku štátu na iné osoby 
v znení neskorších predpisov
a podľa zákona Národnej rady SR č. 278/1993 Z. z. o správe majetku štátu 
v znení neskorších predpisov

Na základe uznesenia vlády SR č. 1077 zo dňa 12. 12. 2007 ministerstvá a ostatné ústredné orgány štátnej správy polročne informujú vládu o svojom postupe:

-	podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov pri udeľovaní predchádzajúcich súhlasov štátnym podnikom na uzavretie zmlúv o prevode vlastníctva majetku štátu, ktorý tieto štátne podniky spravujú, a

-	podľa zákona Národnej rady SR č. 278/1993 Z. z. o správe majetku štátu v znení neskorších predpisov pri prevodoch prebytočného nehnuteľného majetku štátu a pri zámenách nehnuteľného majetku štátu a prevodoch majetku štátu na základe uplatneného práva prednostnej kúpy majetku štátu alebo zákonného predkupného práva.

Podľa zákona č. 92/1991 Zb. o podmienkach prevodu majetku štátu na iné osoby v znení neskorších predpisov Ministerstvo financií SR v období od 1. 06. 2008 do 30. 11. 2008 neudelilo žiaden súhlas štátnemu podniku v jeho zriaďovateľskej pôsobnosti na uzavretie zmlúv o prevode vlastníctva majetku štátu, ktorý tento štátny podnik spravuje. 

Podľa zákona Národnej rady SR č. 278/1993 Z. z. o správe majetku štátu v znení neskorších predpisov Ministerstvo financií SR v období od 1. 06. 2008 do 30. 11. 2008 udelilo súhlas:

-	s tromi odplatnými prevodmi prebytočného nehnuteľného majetku štátu v správe Colného riaditeľstva SR, 
-	so štyrmi odplatnými prevodmi prebytočného nehnuteľného majetku štátu v správe Daňového riaditeľstva SR.

Ministerstvo financií SR informuje aj o prevodoch správy prebytočného nehnuteľného majetku štátu. V sledovanom období boli Ministerstvom financií SR odsúhlasené dva prevody správy prebytočného nehnuteľného majetku štátu v správe Colného riaditeľstva SR na Ministerstvo vnútra SR a Obvodný úrad v Lučenci a prevod správy prebytočného nehnuteľného majetku štátu v správe Správy finančnej kontroly Košice na Okresný súd Spišská Nová Ves.

Prevody nehnuteľného majetku štátu v rezorte Ministerstva financií SR sú bližšie špecifikované v priloženom prehľade.

K zámene nehnuteľného majetku štátu, resp. prevodu majetku štátu na základe uplatneného práva prednostnej kúpy majetku štátu alebo zákonného predkupného práva v rezorte Ministerstva financií SR v období od 1. 06. 2008 do 30. 11. 2008 nedošlo.